کابل (آن لائن) اوغان مصالحتی کونسل نا کماش عبداللہ عبداللہ پارینے کہ امن مذاکرات کن طالبان راہشون تا کنڈآن تخوک آ شڑت انا رداٹ یلہ کروک آ کیہی طالبان بندیک ولدا سلہہ ہرفینو۔ بروک آ دے تیٹی پاکستان نا دورہ کننگ نا ارادہ ءِ۔ در ملکی خبر رساں ادارہ نا رداٹ عبداللہ عبداللہ خارجہ تعلقداری نا امریکی کونسل تون آن لائن کانفرنس اٹ پارے کہ قطر نا دارالحکومت دوحہ اٹ طالبان کماش اتون مروک آ مذاکرات دا وخت اسکان جوان گوندنگانے۔
